Folketing
2009-05-14

Dermed er den her diskussion i dag blevet rigtig, rigtig interessant og også væsentlig, i og med at vi umiddelbart står over for et valg til Europa-Parlamentet, og jeg synes, folk har krav på at vide, om Socialdemokraterne går ind for, at landene skal have mulighed for at lave deres egne særregler uden hensyntagen til, hvad det er for fælles spilleregler, man er blevet enige om. Så det har været en interessant debat at få, og jeg håber, at det bliver fulgt op af Socialdemokraterne på grund af den usikkerhed, der nu er skabt i forbindelse med diskussionen om, om man støtter de fælles EU-regler, eller om man vil til at lave nationale særregler.